text: लेडी श्रीराम कॉलेज की छात्रा गुरमेहर कौर के द्वारा सोशल मीडिया पर चलाया जा रहा कैम्पेन “मैं ABVP से नहीं डरती” वायरल हो रहा है। गुरमेहर ने यह कैम्पेन दिल्ली विश्वविद्यालय के रामजस कॉलेज में AISA और ABVP के समर्थकों के बीच हुई हिंसक झड़पों के बाद शुरू किया था, जिसे न केवल वामपंथी छात्र समूहों ने बल्कि वामपंथी राजनीतिक दलों ने हाथों हाथ लिया। मीडिया और खासकर वामपंथियों ने ABVP विरोधी संदेश की वजह से गुरमेहर के इस पोस्ट को बड़े पैमाने पर शेयर किया है।